Juha Vuorinen

Juha Tapio Vuorinen (s. 31. maaliskuuta 1967 Helsinki) on suomalainen kirjailija. Hänet tunnetaan parhaiten Juoppohullun päiväkirja -kirjasarjastaan. Kirjasarjan ensimmäisestä osasta julkaistiin samanniminen elokuva 28. joulukuuta 2012. Tammikuun alussa 2013 elokuva sai ensi-iltansa myös Virossa. 

Vuorinen on työskennellyt vuodesta 1983 radio- ja televisiotoimittajana, ohjaajana, käsikirjoittajana ja tuottajana. Hän teki ensimmäisen radio-ohjelmansa 16-vuotiaana Tapani Ripatin isännöimään Ocsid-ohjelmaan. Vuoden 2013 alussa Vuorinen palasi Radio Suomipopin Aamulypsy-ohjelmaan. Lisäksi hän tekee ”Vuorissaarna” ja "Annos Andalusiasta" -radiokolumneja Radio Suomipopiin. Vuorinen aloitti keväällä 2017 Nelosen Hyvät ja huonot uutiset -ohjelman panelistina.

Kirjoittaminen 
Keväällä 1998 Vuorista pyydettiin kirjoittamaan huumoria keskus.net-portaaliin. Vuorinen oli juuri tehnyt radio-ohjelman Tarmo Mannista, jonka silloisen Mielipuolen päiväkirja -näytelmän kautta syntyi idea Juoppohullun päiväkirjasta. Aluksi Vuorinen kirjoitti päiväkirjaa vain nettiin, mutta lukijoiden toivomuksesta se julkaistaisiin lopulta myös kirjana.

Ensimmäisen painotalon kieltäydyttyä painamasta ”tällaista paskaa” Vuorinen alkoi tehdä omakustanteita keravalaisessa kopioliikkeessä. Vuonna 2002 Like kiinnostui kirjan pokkariversion julkaisemisesta ja otti sen kustannettavaksi. Like ehti painaa kirjaa 36 000 kappaletta, kunnes Vuorinen otti oikeudet takaisin Diktaattori-kustantamolleen. Tammikuun 2013 loppuun mennessä ensimmäistä Juoppohullun päiväkirjaa oli myyty 200 000 kappaletta. 

Juoppohullun päiväkirja -sarjan viides osa Dokumentti julkaistiin marraskuussa 2014. Sarjaa myydään myös Saksassa, Itävallassa, Sveitsissä, Norjassa, Ruotsissa ja Virossa, jossa kirja on julkaistu nimellä Joomahullu päevaraamat. Virossa on toistaiseksi julkaistu yhdeksän Vuorisen teosta. Vaippaihottuma nousi Viron myydyimmäksi kirjaksi heti ilmestyttyään ja on Vuorisen neljäs Viron top 10 -listalle noussut teos.

Vuorisen kirjat ovat lähes poikkeuksetta nousseet taskukirjalistojen kärkeen, ja hänen kaikki pokkarinsa ovat ylittäneet Kultapokkari-rajan, joka on Suomessa 20 000 myytyä kirjaa. Vuorinen julkaisee kirjansa yrityksensä Diktaattori Oy:n kautta. Vuorisen kirjoja on myyty Suomessa yhteensä yli kaksi miljoonaa kappaletta.

Toukokuussa 2008 Vuorinen alkoi kirjoittaa kolumneja Sanomaan kuuluvan Metro Live -lehden verkkosivuille. Tammikuussa 2011 Vuorisen kolumnit siirtyivät Iltalehden sivuille. Huhtikuussa 2016 Vuorinen aloitti Apu-lehden kolumnistina. Vuorisen kirjoituksissa kommentoidaan usein julkkisten toilailuja humoristiseen sävyyn. Toinen aihe on kirjoittajan oma elämä, erityisesti vuodet radiotoimittajan työssä ja sittemmin kirjailijana. Vuorinen käyttää varsin roisia kirjoitustyyliä, jossa ruumiintoiminnot ovat näkyvässä osassa. Hänellä on tapana keksiä teksteihinsä loppukaneetti, jolla hän tavoittelee lukijalta naurunpurskahdusta. 

Vuorinen on julkaissut vuodesta 2009 lähtien kerran vuodessa hyväntekeväisyyspokkarin, joiden tuottoa on ohjattu muun muassa ensi- ja turvakodeille.

Aamulypsy-ohjelman huomautus 	
Marraskuussa 2016 Julkisen sanan neuvosto (JSN) antoi Radio Suomipopille vakavan huomautuksen, koska lähetyksessä soitettiin uutissähkeen taustalla Mikki Hiiri merihädässä -laulua, samalla kun uutinen kertoi Välimereltä pelastetuista venepakolaisista. Lisäksi juontajat vitsailivat asiasta jälkeenpäin. JSN:n mukaan toiminta loukkasi Eurooppaan pyrkijöiden ihmisarvoa. Ohjelmapäällikkö Paula Niska-Vuorinen myönsi tapahtuneen ylilyönniksi, mutta muistutti samalla, että on ristiriitaista, kuinka Radio Suomipop on sitoutunut journalistin ohjeisiin, vaikka kanava ja suurin osa sen työntekijöistä ovat viihteen tekijöitä. Vuorinen ihmetteli JSN:n päätöstä ja kieltää vitsailu- ja naureskeluväitteet.

Teokset 
 
 
 
 
 
 
 
 
 
 
 
  
 
 
 
 
 
 
 
 
 
 
 
 
 
 
 
 Kädestä suuhun -keitto-opas. Tuusula: Diktaattori, 2014. ISBN 978-952-5474-34-3.
 Poikittaisella kynällä. Tuusula: Diktaattori, 2014. ISBN 978-952-5474-33-6.
 
 

 
 
Buenos Dias kirvesvartta. Tuusula: Diktaattori, 2018 ISBN 978-952-5474-76-3

Käännökset

Lähteet

Aiheesta muualla 
 
 
Juha Vuorinen Instagramissa
 Tietopaketti Diktaattorin sivuilla 
 Kirja-arvostelut.com
 Juha Vuorisen Iltalehden kolumnit 

Suomalaiset kirjailijat
Suomalaiset radiotoimittajat
Suomalaiset bloginpitäjät
Vuonna 1967 syntyneet
Elävät henkilöt